

L A T V I J A S R E P U B L I K A

**ZEMGALES PLĀNOŠANAS REĢIONS**

Katoļu iela 2b, Jelgava, LV-3001, reģ. Nr. 90002182529, tālr. (371) 63027549, fakss 63084949; e-pasts: zpr@zpr.gov.lv

**ATTĪSTĪBAS PADOMES**

**LĒMUMS**

ZOOM platforma

23.04.2024.

Nr.137.,

prot Nr.32.

**Par tūrisma veicināšanas akcijas “Zemgale aicina” organizēšanu**

Saskaņā ar Zemgales Plānošanas reģiona attīstības programmas 2021-2027. gadam vidēja termiņa 3. prioritāti „Uzņēmumu izaugsme un konkurētspēja” 3.6 rīcības virzienu (Rīcību 3.6.4. „Palielināt Zemgales reģiona atpazīstamību un pozicionēt to kā tūrisma galamērķi”, Zemgales plānošanas reģiona attīstības padome **n o l e m j:**

1. Atbalstīt Zemgales plānošanas reģiona **kopīgo tūrisma veicināšanas akcijas “Zemgale aicina”** **nodrošināšanu** (turpmāk – Tūrisma aktivitāte) 2024. gadā.
2. Tūrisma aktivitātēs publicitātes nodrošināšanu finansēt no pašvaldību dotācijām Zemgales plānošanas reģionam līdz 13 500 EUR apmērā.
3. Kontroli par lēmuma izpildi uzdot Zemgales plānošanas reģiona izpilddirektoram Valdim Veipam.

Padomes priekšsēdētājs A.OKMANIS

*Izsūtīt: lietā.*

Pielikums

ZPRAP 23.04.2024., lēmumam Nr. 137., prot. Nr.32.

**Izdevumu darba uzdevums un aptuvenā tāme lēmuma izpildei**

**Informācija par akciju:**

Atbilstoši Zemgales plānošanas reģiona Tūrisma koordinācijas darba grupas balsojumam un kopīgajam lēmumam, tika nolemts turpināt kopīgu Zemgales tūrisma veicināšanas akciju “Zemgale aicina” 2024. gadā (turpmāk – Akcija).

**Akcijas nosaukums** - Zemgale aicina!

**Akcijas mērķis** - Veicināt Zemgales reģiona kopējās brošūras “Zemgale aicina” un tās tūrisma maršrutu atpazīstamību Lietuvā, palielinot tūrisma plūsmu un vairākdienu ceļotāju skaitu.

**Akcijas rezultāti:**

Veicināta Zemgales reģiona tūrisma piedāvājuma atpazīstamība Lietuvā un palielināts tūristu apmeklējums.

Izpratnes veicināšana par Zemgales reģiona kā kopīga galamērķa apmeklēšanu.

**Akcijas īstenošanas laiks** – 2024. gads

**Akcijas teritorija** – viss Zemgales reģions, 5 puduri – Jelgava, Jēkabpils, Bauska, Dobele, Aizkraukle.

**Darba uzdevums:**

Nodrošināt kopīgās Zemgales reģiona tūrisma veicināšanas akcijas “Zemgale aicina” ieviešanu, ietverot:

1. **Esošās brošūras “Zemgale aicina” un tās maršrutu publicitātes kampaņa Lietuvas tirgū.**

Publicitātes kampaņā ietilpst:

1. 2 raksti nacionālajos tiešsaistes portālos – ar iespējami lielāko sasniegto auditoriju, sākumlapā uz 1 dienu, piemēram, Delfi.lt, 15min.lt.
2. 1 raksts drukātajā nacionālajā žurnālā - ar iespējami lielāko sasniegto auditoriju, iknedēļas žurnālā, 1 lpp., piemēram, Žurnāls “Savaite” (Nedēļa).
3. 2 Lietuvas infulenceru piesaiste, reklamējot Zemgales maršrutus – ar iespējami lielāko sasniegto auditoriju, ietverot postus, stāstus,u.c.
4. ZPR Facebook kampaņa, mērķeta tieši uz Lietuvu, ietverot apmaksātu reklāmu, 1-3 postu sagatavošanu, u.c.

**Tāme:**

|  |  |  |
| --- | --- | --- |
| **Nr.** | **Nosaukums** | **Izmaksas ar PVN, EUR** |
| 1. | 2 raksti nacionālajos tiešsaistes portālos | 2420 |
| 2. | 1 raksts drukātajā nacionālajā žurnālā | 1936 |
| 3. | 2 Lietuvas infulenceru piesaiste | 2783 |
| 4. | ZPR Facebook kampaņa | 1210 |
| 5. | Rakstu, maketu veidošana | 484 |
| 6. | Tekstu tulkošana no LV uz LT | 1815 |
| 7. | Aģentūras darbs | 2420 |
|  | **KOPĀ:** | **13068** |

Izpilddirektors V. VEIPS

*Sagatavoja: A.Builo-Hoļme*